Selvom weekenden står for døren, kommer de 300 værnepligtige på Beredskabsstyrelsens kaserner ikke hjem foreløbigt.

De har fået inddraget deres orlov og er lukket inde på fem centre i Danmark.

Her opholder de værnepligtige sig De 300 værnepligtige er fordelt på fem beredskabscentre: Thisted

Herning

Haderslev

Næstved

Allinge Kilde: Beredskabsstyrelsen

Det er afgørende, at de ikke kommer ud i samfundet og bliver smittet med coronavirus, forklarer chef for Beredskabsstyrelsen Nordjylland i Thisted Lennart Qvist Sørensen.

- Hvis én af dem bliver smittet og kommer retur på vores center og smitter resten, så lægger det hele vores beredskab ned, siger han.

De skal være klar til at rykke ud og hjælpe brandvæsnet, politiet, udlændingestyrelsen, fødevarestyrelsen eller sundhedsberedskabet, hvis der bliver brug for det.

Sådan er det også ved oversvømmelse, storm og naturbrande, hvor nogle af de værnepligtige er nødt til at blive i fritiden.

Men det ér usædvanligt, at det er dem alle sammen på én gang, forklarer chef for beredskabsstyrelsen i Sydjylland Allan Kirk Jensen.